
Al-Muhaddits Prof. Dr. Al-Habib As-Sayyid 
Muhammad ibn ‘Alawi Al-Maliki Al-Hasani & 
(1365-1 425 H (60 tahun) / 1946- 2004M (58 tahun)) 


As-Sayyid Muhammad ibn ‘Alawi Al-Maliki 4® adalah salah seorang ulama’ Islam 
yang terutama desawarsa ini tanpa ragu lagi, ulamak yang paling dihormati dan dicintai 
di kota suci Makkah. 

Beliau merupakan keturunan Rasulullah H§, penghulu Ahlil Bait, Imam Hadits di 
zaman kita, pemimpin keempat-empat mazhab, ketua rohani yang paling berkaliber, 
pendakwah ke jalan Allah, seorang yang tidak goyah dengan pegangannya di dunia ilmiah 
Islam turath. Menzirahi beliau merupakan suatu kemestian kepada para ulama’ yang 
men z iarahi Makkah. 


Keturunan Sayyid merupakan keturunan mulia yang bersambung secara langsung 
dengan Junjungan kita Muhammad M sendiri. Beliau merupakan waris keluarga Al-Mali ki 
Al-Hasani di Makkah yang masyhur yang merupakan keturunan Rasulullah M, melalui cucu 
Baginda 3H, Imam Al-Hasan ibn Ali 4®. 

Keluarga Maliki merupakan salah satu keluarga yang paling dihormati di Makkah dan 
telah melahirkan alim ulama’ besar di Makkah, yang telah mengajar di Makkah berkurun 
lama. 

Lima orang dari keturunan Sayyid Muhammad 4®, telah menjadi Imam Mazhab Maliki 
di Haram Makkah. Datuk beliau, Al-Sayyid ‘Abbas Al-Maliki 4®, merupakan Mufti dan 
Qadhi Makkah dan khatib di Masjidil Haram. Beliau memegang jawatan ini ketika 
pemerintahan Utsmaniyah serta Hashimiyah, dan seterusnya terus memegang jawatan 
tersebut setelah Kerajaan Saudi diasaskan. Raja ‘Abdul ‘Aziz ibn Sa’ud sangat menghormati 
beliau. Riwayat lanjut beliau boleh dirujuk pada kitab Nur An-Nibras fi Asanid Al-Jadd As- 
Sayyid ‘Abbas oleh cucunya As-Sayyid Muhammad Al-Maliki 4®. 

Bapa beliau pula, As-Sayyid ‘Alawi Al-Maliki 4® merupakan salah seorang ulama’ 
Makkah terunggul di abad yang lalu. Beliau telah mengajar pelbagai ilmu Islam turath di 

Masjidil Haram selama hampir 40 tahun. Ratusan murid dari seluruh pelusuk dunia telah 
mengambil faedah daripada beliau dari kuliah beliau di Masjidil Haram, dan ramai di 
kalangan mereka telah memegang jawatan penting agama di negara masing-masing. 

Malah, Raja Faisal tidak akan membuat apa-apa keputusan berkaitan Makkah 
melainkan setelah meminta nasihat daripada As-Sayyid Alawi Beliau telah meninggal 
dunia pada tahun 1971 dan upacara pengebumiannya merupakan yang terbesar di Makkah 
sejak seratus tahun. Dalam tempoh 3 hari daripada kematian beliau, Stesyen Radio Saudi 
tempatan hanya menyiarkan bacaan Al-Quran, sesuatu yang tidak pernah dilakukan kecuali 
hanya untuk beliau. 

Maklumat lanjut tentang As-Sayyid ‘Alawi 4« boleh dirujuk kepada biografinya 
berjudul Safahat Musyriqah min Hayat Al-Imam As-Sayyid As-Syarif ‘Alawi ibn ‘Abbas Al- 
Maliki oleh anaknya, yang juga merupakan adik kepada As-Sayyid Muhammad 4&, As- 
Sayyid ‘Abbas Al-Maliki, juga seorang ulama’, tetapi lebih dikenali dengan suara merdunya 
dan pembaca Qasidah yang paling utama di ‘Arab Saudi. Biografi ini mengandungi tulisan 
berkenaan As-Sayyid ‘Alawi dari ulama’ dari seluruh dunia Islam. 

Keluarga Maliki juga telah melahirkan ramai lagi ulama’ lain, tetapi penulis hanya 
menyebut bapa dan datuk kepada As-Sayyid Muhammad 4®. Untuk maklumat lanjut, rujuk 
tulisan-tulisan berkaitan sejarah Makkah dan ulama’ nya di abad-abad mutakhir. 

Kelahiran dan Pendidikan Awal 

As-Sayyid Muhammad Al-Hasani ibn ‘Alawi ibn ‘Abbas ibn ‘Abdul ‘Aziz, dilahirkan 
pada tahun 1946, di kota suci Makkah, dalam keluarga Al-Maliki Al-Hasani yang terkenal, 
keluarga Sayyid yang melahirkan ulama’ tradisi. Beliau amat beruntung kerana memiliki 
bapa seperti As-Sayyid ‘Alawi 44 seorang ulama’ paling berilmu di Makkah. Bapa beliau 
merupakan guru pertama dan utama beliau, mengajar beliau secara peribadi di rumah dan 
juga di Masjidil Haram, di mana beliau menghafal Al-Quran sejak kecil. Beliau belajar 
dengan bapa beliau dan diizinkan untuk mengajar setiap kitab yang diajarkan oleh bapa 
beliau kepada beliau. 


Pendidikan Lanjut 

Dengan arahan bapanya, beliau juga turut mempelajari dan mendalami pelbagai ilmu 
turath Islam: ‘Aqidah, Tafsir, Hadits, Fiqh, Usul, Mustalah, Nahw dan lain-lain, di tangan 
ulama’ -ulama’ besar lain di Makkah serta Madinah. Kesemua mereka telah memberikan 
ijazah penuh kepada beliau untuk mengajar ilmu-ilmu ini kepada orang lain. 

Ketika berumur 15 tahun lagi, As-Sayyid Muhammad 4® telah mengajar kitab-kitab 
Hadits dan Fiqh di Masjidil Haram, kepada pelajar-pelajar lain, dengan arahan guru-gurunya. 
Setelah mempelajari ilmu turath di tanah kelahirannya Makkah, beliau dihantar oleh bapanya 
untuk menuntut di Universiti Al-Azhar As-Syarif. Beliau menerima ijazah PhD daripada Al- 
Azhar ketika berusia 25 tahun, menjadikan beliau warga ‘Arab Saudi yang pertama dan 
termuda menerima ijazah PhD dari Al-Azhar. Tesis beliau berkenaan Hadits telah dianggap 
cemerlang dan menerima pujian yang tinggi dari ‘alim ulama’ unggul di Al-Azhar ketika itu, 
seperti Imam Abu Zahrah 44 

Perjalanan Mencari Ilmu 

Perjalanan menuntut ilmu merupakan jalan kebanyakan ulama’. As-Sayid Muhammad 
turut tidak ketinggalan. Beliau bermusafir sejak usia muda untuk menuntut ilmu dari 
mereka yang memiliki ilmu. Beliau telah bermusafir dengan banyak ke Afrika Utara, Mesir, 
Syria, Turki, dan rantau Indo-Pak untuk belajar dari ‘alim-ulama’ yang hebat, bertemu para 
Wali Allah, menziarahi masjid-masjid dan maqam-maqam, serta mengumpul manuskrip- 
manuskrip dan kitab. 

Di setiap tempat ini, beliau menemui para ulama’ dan auliya’ yang agung, dan 
mengambil faedah daripada mereka. Mereka juga turut tertarik dengan pelajar muda dari 
Makkah ini dan memberi perhatian istimewa untuk beliau. Kebanyakan mereka telah pun 
sangat menghormati bapa beliau yang ‘alim, dan merupakan satu kebanggaan memiliki anak 
beliau sebagai murid. 



Ijazah-ijazah 

Sistem pengajian tradisi atau turath berasaskan kepada ijazah atau ‘keizinan untuk 
menyampaikan ilmu’. Bukan semua orang boleh mengajar. Hanya mereka yang memiliki 
ijazah yang diktiraf dari ‘alim-ulama’ yang terkenal sahaja yang boleh mengajar. Setiap 
cabang pengetahuan dan setiap kitab Hadits, Fiqh, Tafsir dan lain-lain, mempunyai Sanad- 
sanad, atau rantaian riwayat yang bersambung sehingga kepada penyusun kitab tersebut 
sendiri melalui anak-anak muridnya dan seterusnya anak-anak murid mereka. Banyak sanad- 
sanad yang penting, seperti sanad Al-Qur’an, Hadits dan Tasawwuf, bersambung sehingga 
kepada Rasulullah 3H. 

Sayyid Muhammad mendapat penghormatan dengan menjadi Syaikh dengan 
bilangan ijazah terbanyak dalam waktunya. Beliau juga memiliki rantaian sanad terpendek 
atau terdekat dengan datuknya, Nabi Muhammad %. 

Di Tanah ‘Arab, tanah kelahirannya, dan dalam permusafiran ilmunya, As-Sayyid 
Muhammad 4« mendapat lebih dari 200 ijazah dari ‘alim-ulama’ teragung di zamannya, di 
setiap cabang ilmu Islam. Ijazah beliau sendiri, yang beliau berikan kepada murid-muridnya 
adalah antara yang paling berharga dan jarang di dunia, menghubungkan anak-anak muridnya 
dengan sejumlah besar para ulama’ agung. 

Para Masyaikh yang memberikan As-Sayyid Muhammad 4® ijazah-ijazah mereka 
merupakan ulama’ besar dari seluruh dunia Islam. Kita menyebutkan sebahagian mereka: 

Dari Makkah: 

1) Bapa beliau yang ‘alim dan guru beliau yang pertama, As-Sayyid ‘Alawi ibn ‘Abbas Al- 
Maliki. 

2) Syaikh Muhammad Yahya Aman Al-Makki. 

3) Syaikh As-Sayyid Muhammad Al-‘Arabi Al-Tabbani. 

4) Shaykh Hasan Sa‘id Al-Yamani. 

5) Shaykh Hasan ibn Muhammad Al-Mashshat. 

6) Syaikh Muhammad Nur Sayf. 

7) Syaikh Muhammad Yasin Al-Fadani. 

8) Aa-Sayyid Muhammad Amin Kutbi. 

9) As-Sayyid Ishaq ibn Hashim ‘Azuz. 

10) Habib Hasan ibn Muhammad Fad‘aq. 

11) Habib Abd-al-Qadir ibn ‘Aydarus Al-Bar. 

12) Syaikh Khalil ‘Abd. Al-Qadir Taybah. 

13) Syaikh ‘ Abd- Allah Al-Lahji. 

Dari Madinah: 

1) Syaikh Hasan Al-Sha‘ir, Syaikh Al-Qurra of Madinah. 

2) Syaikh Diya-al-Din Ahmad Al-Qadiri. 

3) As-Sayyid Ahmad Yasin Al-Khiyari. 

4) Syaikh Muhammad Al-Mustafa Al- ‘Alawi Al-Shinqiti. 

5) Syaikh Ibrahim Al-Khatani Al-Bukhari. 

6) Syaikh ‘Abd-al-Ghafur Al-Abbasi Al-Naqshbandi. 

Dari Hadramawt dan Yaman: 

1) Al- Habib ‘Umar ibn Ahmad ibn Sumait, Imam Besar Hadramaut. 

2) Syaikh As-Sayyid Muhammad Zabarah, Mufti Yaman. 

3) Syaikh As-Sayyid Ibrahim bin Aqeel Al-Ba-Alawi, Mufti Ta‘iz. 

4) Al-Imam As-Sayyid ‘Ali ibn ‘Abd-al-Rahman Al-Habsyi. 

5) Al-Habib ‘Alawi ibn ‘Abd-Allah ibn Shihab. 

6) As-Sayyid Hasan bin Abd-al-Bari Al-Ahdal. 

7) Syaikh Fadhl ibn Muhammad Ba-Fadhal. 

8) Al-Habib ‘Abd-Allah ibn ‘Alawi Al-Attas. 

9) Al-Habib Muhammad ibn Salim bin Hafiz. 

10) Al-Habib Ahmad Mashhur Al-Haddad. 

1 1) Al-Habib ‘Abd-al-Qadir Al-Saqqaf. 

Dari Syria: 

1) Syaikh Abu-al-Yasar ibn Abidin, Mufti Syria. 

2) Syaikh As-Sayyid Al-Sharif Muhammad Al-Makki Al-Kattani, Mufti Maliki . 

3) Syaikh Muhammad As‘ad Al-Abaji, Mufti Syafi‘i. 

4) Syaikh As-Sayyid Muhammad Salih Al-Farfur. 

5) Syaikh Hasan Habannakah Al-Maydani. 

6) Syaikh ‘Abd-al-Aziz ‘Uyun Al-Sud Al-Himsi. 

7) Syaikh Muhammad Sa‘id al-Idlabi al-Rifa‘i. 

Dari Mesir: 

1) Syaikh As-Sayyid Muhammad al-Hafiz al-Tijani, Imam Hadith di Mesir. 

2) Syaikh Hasanain Muhammad Makhluf, Mufti Mesir. 

3) Syaikh Solih Al-Ja‘fari, Imam Masjid Al-Azhar. 

4) Syaikh Amin Mahmud Khattab Al-Subki. 

5) Syaikh Muhammad al-‘Aquri. 

6) Syaikh Hasan al- ‘ Adawi. 

7) Syaikh As-Sayyid Muhammad Abu-al- ‘Uyun al-Khalwati. 

8) Syaikh Dr. ‘Abd-al-Halim Mahmud, Syeihkul Azhar. 

Dari Afrika Utara (Maghribi, Algeria, Libya dan Tunisia): 

1) Syaikh As-Sayyid As-Sharif Abd-al-Kabir al-Saqali al-Mahi. 

2) Syaikh As-Sayyid ‘Abd-Allah bin Al-Siddiq Al-Ghumari, Imam Hadits 

3) Syaikh As-Sayyid ‘Abd-al-‘Aziz ibn Al-Siddiq al-Ghumari. 

4) As-Syarif Idris al-Sanusi, Raja Libya. 

5) Syaikh Muhammad At-Tahir ibn ‘Ashur, Imam Zaytunah, Tunis. 

6) Syaikh al-Tayyib Al-Muhaji al-Jaza’iri. 

7) Syaikh Al-Faruqi Al-Rahhali Al-Marrakashi. 

8) Syaikh As-Sayyid As-Sharif Muhammad al-Muntasir al-Kattani. 

Dari Sudan: 

1) Syaikh Yusuf Hamad An-Nil 

2) Syaikh Muddassir Ibrahim 

3) Syaikh Ibrahim Abu-an-Nur 

4) Syaikh At-Tayyib Abu-Qinayah 

Dari Rantau Indo-Pak: 

1) Syaikh Abu-al-Wafa al-Afghani Al-Hanafi. 

2) Syaikh ‘Abd-al-Mu‘id Khan Hyderabadi. 

3) Al-Imam Al- ’ Arif B illah Mustafa Rida Khan al-Barelawi, Mufti India. 

4) Mufti Muhammad Shafi’ Al-Deobandi, Mufti Pakistan. 

5) Mawlana Muhammad Zakariyya Al-Kandahlawi, Imam Hadits. 

6) Mawlana Zafar Ahmad Thanawi. 

7) Syaikh Al-Muhaddits Habib Al-Rahman Al-‘Azami. 

8) Sayyid Abu Al-Hasan ‘Ali An-Nadawi. 

Senarai ini hanya merupakan ulama’ masyhur yang Syaikh kita telah mendapat ijazah 
darinya, dan di sana terdapat ramai lagi yang tidak disebutkan. Pada As-Sayyid Muhammad 
‘Alawi 4k, seseorang akan mendapati nilai terbaik dari para Masyaikh ini dalam pelbagai 
latarbelakang dan pengkhususan. 


Karier Mengajar 

Kalimah karier sebenarnya mungkin tidak sesuai untuk digunakan untuk 
menggambarkan aktiviti mengajar As-Sayyid Muhammad 4«, kerana kalimah ini amat hampir 
kaitannya dengan keuntungan material. Sementara beliau, seperti mana Masyaikh tradisi yang 
lain, juga seperti keturunannya sebelum beliau, mengajar hanya kerana Allah dan tidak 
mengharapkan keuntungan material langsung. 

Malahan, beliau menempatkan sejumlah besar pelajar di rumahnya sendiri, 
menyediakan untuk mereka makan minum, penginapan, pakaian, kitab-kitab serta segala 
keperluan mereka. Sebagai balasan, mereka hanya diminta mengikuti peraturan dan etika 
penuntut ilmu agama yang suci. Pelajar-pelajar ini biasanya menetap bersama beliau 
bertahun-tahun lamanya, mempelajari pelbagai cabang ilmu Islam, dan seterusnya kembali ke 
negeri masing-masing. Ratusan dari para pelajar telah menuntut di kaki beliau dan telah 
menjadi pelopor pengetahuan Islam dan kerohanian di negara mereka, terutamanya di 
Indonesia, Malaysia, Mesir, Yaman dan Dubai. 

Bagaimanapun apabila pulang dari Al-Azhar, beliau dilantik sebagai Profesor 
Pengajian Islam di Universiti Ummul Qura di Makkah, yang mana beliau telah mengajar 
sejak tahun 1970. 

Pada tahun 1971, sebaik bapanya meninggal dunia, para ulama’ Makkah meminta 
beliau untuk menggantikan tempat bapanya sebagai guru di Masjidil Haram. Beliau 
menerimanya, lantas menduduki kedudukan yang telah diduduki oleh keluarganya lebih dari 
seabad. Beliau juga kadang kala mengajar di Masjid Nabi di Madinah. Kuliah pengajian 
beliau merupakan kuliah yang paling ramai dihadiri di kedua-dua Tanah Haram. 

Bagaimanapun pada awal tahun 80-an, beliau telah mengosongkan kedudukan 
mengajarnya di Universiti Ummul Qura juga kerusi warisannya di Masjidil Haram, 
memandangkan fatwa dari sebahagian ulama’ fanatik fahaman Wahhabi, yang menganggap 
kewujudannya sebagai ancaman kepada ideologi dan kekuasaan mereka. 

Sejak itu, beliau mengajar kitab-kitab agung Hadits, Fiqh, Tafsir dan tasawwuf di 
rumah dan masjidnya di Jalan Al-Maliki di Daerah Rusayfah, Makkah. Kuliah-kuliah 
umumnya antara waktu Maghrib dan Isyak dihadiri tidak kurang daripada 500 orang setiap 
hari. Ramai pelajarnya daripada Universiti menghadiri pengajiannya di waktu malam. 
Sehingga malam sebelum beliau meninggal dunia, majlisnya dipenuhi penuntut. 

Sayyid Muhammad ‘Alawi Al-Maliki amat dihormati oleh Kerajaan ‘Arab Saudi 
dan selalu diminta nasihat dari Raja sendiri dalam urusan-urusan yang penting. Beliau juga 
dilantik sebagai ketua juri dalam Musabaqah Al-Qur’an antarabangsa di Makkah selama tiga 
tahun berturut-turut. 


Tulisan Beliau 

Sayyid Muhammad merupakan seorang penulis yang hebat dan telah menghasilkan 
hampir seratus buah kitab. Beliau telah menulis dalam pelbagai topik agama, undang-undang, 
sosial serta sejarah, dan kebanyakan bukunya dianggap sebagai rujukan utama dan perintis 
kepada topik yang dibicarakan dan dicadangkan sebagai buku teks di Institusi-institusi Islam 
di seluruh dunia. 

Kita sebutkan sebahagian hasilnya dalam pelbagai bidang: 

‘Aqidah: 

1) Mafahim Yajib an Tusohhah (Kefahaman yang wajib diperbetulkan). 

2) Manhaj As-salaf fi Fahm An-Nusus Bainan Nazhariyyati wat Tathbiq (Cara ulama’ salaf 
memahami nash Al-Qur’ an dan Hadits, antara teori dan praktik). 

3) At-Tahziru minal Mujazafah fit Takfir (Kewaspadaan dari sembarangan mengkafirkan 
orang lain). 

4) Huwa Allah (Dialah Allah). 

5) Qul Hazihi Sabiili (Katakanlah: Inilah jalanku). 

6) Syarh ‘ Aqidat al- ‘Awam. 

Tafsir: 

1) Zubdat al-Itqan fi ‘Ulum al-Qur’an (Intisari kitab Itqan). 

2) Wa Huwa bil Ufuqil ‘A’la (Dia berada di ujuk yang tinggi). 

3) Al-Qawa‘idul Asasiyyah fi ‘Ulumil Quran (Dasar-dasar ilmu-ilmu Al-Qur’an). 

4) Hawl Khasa’is al-Quran. 

Hadits: 

1) Al-Manhal al-Lathif fi Usul al-Hadits al-Syarif (Bicara ilmu mushtholahul hadits). 

2) Al-Qawa‘id al- Asasiyyah fi ‘Ilmi Mushtolah al-Hadits (Dasar-dasar ilmu mushtolahul 
hadits). 

3) Anwarul Masalik Ila Riwayati Muwattoi Malik (Penerangan tentang berbagai-bagai 
riwayat Muwaththo ’). 

4) Tahqiq Muwaththo’ Imam Malik (Taqiq Muwaththo’ Imam Malik - riwayat Imam Ibnu 
Qasim) 

5) At-Tali’us Sa’id (Dalam bicara ilmu hadits musalsal dan sanad). 

6) Al-‘Iqdul Farid, Al-Mukhtasor minal Atsbat wal Asanid (Dalam bicara ilmu hadits 
musalsal dan sanad). 

7) Al-‘Uqudul Lu’luiyyatu Bil Asanidil ‘Alawiyyati (Dalam bicara menyebut sanad-sanad 
Sayyid Alawi - ayahanda beliau). 

Sirah: 

1) Muhammad (3H) al-Insan al-Kamil. 

2) Tarikh al-Hawadits wa al-Ahwal al-Nabawiyyah (Sejarah peristiwa-peristiwa penting 
dalam kehidupan Rasulullah M). 

3) Khashoishul Ummatil Muhammadiyyah (Keistimewaan ummat Nabi Muhammad M). 

4) Al-Anwar al-Bahiyyah fi Isra wa M’iraj Khayr al-Bariyyah (Isra’ Mi’ raj Rasulullah M). 

5) Al-Zakhair al-Muhammadiyyah (Keistimewaan Nabi Muhammad M). 

6) Zikriyat wa Munasabat 

7) Al-Busyra fi Manaqib al-Sayyidah Khadijah al-Kubra (Manaqib Sayyidah Khadijah Al- 
Kubra). 

8) Az-Ziyaratul Nabawiyyah Bainasy Syar’iyyati wal Bid’ati (Ziarah Rasulullah, antara 
Syar’i dan Bid’ah). 

9) ‘Urf al-Ta’rif bi al-Mawlid al-Sharif 

Ushul: 

1) Al-Qawa‘id al-Asasiyyah fi Usul al-Fiqh (Dasar-dasar ilmu ushul fiqh). 

2) Syarh Manzumat al-Waraqat fi Usul al-Fiqh (Bicara ushul fiqh). 

3) Mafhum al-Tatawwur wa al-Tajdid fi al-Syari‘ah al-Islamiyyah (Erti perkembangan dan 
pembaharuan dalam Syari’at Islam). 

Fiqh: 

1) Al-Risalah al-Islamiyyah Kamaluha wa Khuluduha wa ‘Alamiyyatuha. 

2) Labbayk Allahumma Labbayk (Ya, wahai Tuhanku! Ya, wahai Tuhanku!). 

3) Al-Ziyarah al-Nabawiyyah bayn al-Syar‘iyyah wa al-Bid‘iyyah (Ziarah Rasulullah, antara 
Syar’i dan Bid’ah). 

4) Shifa’ al-Fu’ad bi Ziyarat Khayr al-‘Ibad (Kesembuhan hati dengan ziarah khairil ‘ibad / 
Rasulullah Jf). 

5) Hawl al-Ihtifal bi Zikra al-Mawlid al-Nabawi al-Syarif (Hukum mengadakan majlis 
mauled Nabi Jf). 

6) Al-Madh al-Nabawi bayn al-Ghuluww wa al-Inshof (Memuji Rasulullah Jf antara 
melampau dan pertengahan ). 

Tasawwuf: 

1) Syawariq al-Anwar min Ad‘iyat al-Sadah al-Akhyar (Himpunan doa-doa orang solih). 

2) Abwab al-Faraj (Pintu-pintu pelepasan). 

3) Al-Husun al-Mani‘ah (Himpunan amalan pemelihara diri). 

4) Mukhtasar Shawariq al-Anwar (Ringkasan Himpunan doa-doa orang solih). 

5) Al-Mukhtar min Kalam al-Akhyar 

Lain-lain: 

1) Fi Rihab al-Bayt al-Haram (Sejarah Makkah). 

2) Al-Mustashriqun Bayn al-Insaf wa al-‘Asabiyyah (Kajian Berkaitan Orientalis). 

3) Nazrat al-Islam ila al-Riyadah (Sukan dalam Islam). 

4) Al-Qudwah al-Hasanah fi Manhaj al-Da‘wah ila Allah (Teknik Dakwah). 

5) Ma La ‘Aynun Ra’at (Butiran Syurga). 

6) Nizam al-Usrah fi al-Islam (Peraturan Keluarga Islam). 

7) Al-Muslimun Bayn al-Waqi‘ wa al-Tajribah (Muslimun, Antara Realiti dan Pengalaman ). 

8) Kashf al-Ghumma (Ganjaran Membantu Muslimin). 

9) Al-Dawah al-Islahiyyah (Dakwah Pembaharuan). 

10) Fi Sabil al-Huda wa al-Rashad (Koleksi Ucapan). 

11) Sharaf al-Ummah al-Islamiyyah (Kemulian Ummah Islamiyyah). 

12) Usul al-Tarbiyah al-Nabawiyyah (Metodologi Pendidikan Nabawi). 

13) Nur al-Nibras fi Asanid al-Jadd al-Sayyid Abbas (Kumpulan Ijazah Datuk beliau, As- 
Sayyid Abbas). 

14) Al-‘Uqud al-Lu’luiyyah fi al-Asanid al-Alawiyyah (Kumpulan Ijazah Bapa beliau, As- 
Sayyid Alawi). 

15) Al-Tali‘ al-Sa‘id al-Muntakhab min al-Musalsalat wa al-Asanid (Kumpulan Ijazah). 

16) Al-‘Iqd al-Farid al-Mukhtasar min al-Athbah wa al-Asanid (Kumpulan Ijazah ). 

17) Tahqiq Kitab Jaliyatul Kadari bi zikri Asmaa-i Ahlil Badri wa Syuhadaa-i Uhudis 
Saadatil Ghurori (Syair mengingati ahli Badar dan Uhud - Karangan Imam Ja’far Barzanji). 

Senarai di atas merupakan antara kitab As-Sayyid Muhammad yang telah 
dihasilkan dan diterbitkan. Terdapat banyak lagi kitab yang tidak disebutkan dan 
juga yang belum dicetak. 

Kita juga tidak menyebutkan banyak penghasilan turath yang telah dikaji, dan 
diterbitkan buat pertama kali, dengan nota kaki dan komentar dari As-Sayyid Muhammad 4®. 
Secara keseluruhannya, sumbangan As-Sayyid Muhammad 4 ® amat agung. 

Banyak hasil keija As-Sayyid Muhammad 4 ® telah diterjemahkan ke pelbagai bahasa. 



http://www.alraufi.blogspot.com/ 

Aktiviti lain 


As-Sayyid Muhammad 4® merupakan seorang pembimbing kepada ajaran dan 
kerohanian Islam yang sebenar dan telah bermusafir ke serata Asia, Afrika, Eropah dan 
Amerika, menyeru manusia ke arah kalimah Allah dan Rasul 
terakhir-Nya Muhammad M- 

Di Asia Tenggara khasnya, As-Sayyid Muhammad secara peribadi telah 
mengasaskan dan membiayai lebih 70 buah Sekolah Islam untuk melawan aktiviti dakyah 
Kristian. Sejumlah besar penganut Kristian dan Budha telah memeluk Islam di tangannya 
hanya setelah melihat Nur Muhammad yang bersinar di wajahnya. 

Ke mana sahaja beliau pergi, para pemimpin, ulama’ dan masyarakat di tempat 
tersebut akan menyambutnya dengan penuh meriah. Beliau seringkali memberi ceramah 
kepada ratusan ribu manusia. 

Beliau amat disayangi dan dicintai oleh Muslimin di seluruh dunia, bukan sahaja 
kerana beliau keturunan Rasulullah H§, tetapi juga kerana ilmunya yang luas, hikmahnya, 
a khlak serta watak rohaninya. Beliau juga amat terkenal amat pemurah dengan ilmu, 
kekayaan dan masanya. 


Pendekatan 

As-Sayyid Muhammad mengikuti dan menyelusuri tradisi arus utama dan majoriti 
Islam, jalan Ahlu Sunnah wal Jama’ah, jalan toleransi dan sederhana, pengetahuan dan 
kerohanian, serta kesatuan dalam kepelbagaian. 

Beliau percaya kepada prinsip berpegang dengan empat mazhab yang masyhur, tetapi 
tanpa fanatik. Beliau mengajar rasa hormat kepada ulama’ dan Auliya’ agung 
yang lepas. 

Beliau menentang sikap sewenang-wenangnya mengatakan Muslim lain sebagai Kafir 
dan Musyrik, yang telah menjadi tanda dan sifat utama sebahagian fahaman hari ini. 

Beliau amat menentang dan kritis terhadap mereka yang digelar reformis (Islah) abad 
ke-20 yang dengan mudah ingin menghapuskan Islam generasi terdahulu menggunakan nama 
Islam yang suci. 

Beliau juga memahami bahawa mencela kesemua Asy’ari, atau kesemua Hanafi, 
Syafi’i dan Maliki, kesemua sufi, seperti mana yang dilakukan oleh sebahagian fahaman 
hari ini adalah sama dengan mencela keseluruhan Ummah Islam ribuan tahun yang lampau. 
Ia hanya merupakan sifat dan pendekatan musuh Islam, dan bukannya rakan. 

Sayyid Muhammad juga amat mempercayai bahawa ulama’ -ulama’ Mazhab yang 
agung - mengikuti Sunni-Sufi - sejak beratus tahun yang lalu, adalah penghubung kita 
kepada Al-Quran dan As-sunnah, dan bukanlah penghalang antara keduanya dengan kita, 
seperti yang dipercayai sesetengah pihak. 

Kefahaman yang benar berkenaan Al-Quran dan Sunnah ialah kefahaman yang 
berasaskan tafsiran para ulama’ agung Islam, dan bukan dengan sangkaan para ekstrimis 
zaman moden ini yang tidak berfikir dua kali sebelum mencela majoriti Muslim di seluruh 
dunia. Sayyid Muhammad juga berpendapat majoriti ummah ini adalah baik. Kumpulan- 
kumpulan minoriti yang fanatiklah yang perlu mengkaji semula fahaman ekstrim mereka. 

Sayyid Muhammad 4& merupakan pendukung sebenar Sufi yang berasaskan Syariah, 
Sufi para Awliya’ agung dan solehin ummah ini. Beliau sendiri merupakan mahaguru 
kerohanian di tingkat yang tertinggi, berhubungan dengan kebanyakan peraturan kerohanian 
Islam, melalui para Masyaikh Toriqah yang agung. 

Beliau turut mempercayai bahawa membaca Zikir, samaada secara bersendirian atau 
berkumpulan, adalah bahagian penting dalam kerohanian seseorang. Semua pelajarnya 
dimestikan bertahajjud dan membaca wirid pagi dan petang. 

Sayyid Muhammad 4« juga beranggapan, ummat Islam perlu menggunakan segala 
hasil yang ada untuk meningkatkan taraf ummah mereka dari sudut kerohanian, masyarakat 
dan juga material, dan tidak membuang masa yang berharga dengan berbalah pada perkara- 
perkara kecil. Beliau percaya Muslim tidak seharusnya mencela satu sama lain dalam perkara 
yang telah diselisihkan oleh para ulama’. Mereka sebaliknya perlu berganding bahu 
bersama untuk memerangi apa yang telah disepekati sebagai kejahatan dan dosa. 

Pandangan dan pendirian Sayyid Muhammad 4® ini digambarkan dalam tulisannya 
yang terkenal, Mafahim Yajib An Tusohhah (Kefahaman Yang Perlu Diperbetulkan), sebuah 
buku yang mendapat penghargaan meluas di seluruh dunia Islam dan diiktiraf tinggi di 
lingkaran para ulama’. 


Penutup 

Tidak diragui lagi, kehadiran Sayyid Muhammad ‘Alawi 4& merupakan rahmat buat 
ummah ini. Beliau merupakan waris kepada kekasih kita Nabi Muhammad |§ dari sudut 
darah daging serta kerohanian. Masyarakat Makkah dan Madinah teramat mencintai beliau 
seperti mana dilihat pada solat jenazah beliau. 

Siapa sahaja yang pernah menemui beliau jatuh cinta dengan beliau. Rumahnya di 
kota suci Makkah sentiasa terbuka sepanjang tahun untuk ulama’ dan para penuntut yang 
menziarahi, ribuan orang yang menuju kepadanya. Beliau juga tidak kenal erti takut dalam 
berkata yang benar dan telah mengalami detik-detik kepayahan kerana 
kebenaran. Walau bagaimanapun pertolongan Allah kelihatan sentiasa bersama dengannya. 

Maklumat lanjut kehidupan dan pencapaiannya boleh dirujuk biografinya yang hebat 
bertajuk, Al-Maliki ‘Alim Hijjaz, karangan penulis dan sejarahwan terkenal Makkah, Dr 
Zuhayr Kutbi. 



10 


http://www.alraufi.blogspot.com/ 


Pemergiannya 

Beliau telah meninggalkan kita pada hari Juma’at, 15 Ramadhan 1425H / 29 Oktober 
2004M (bersesuaian dengan doanya untuk meninggal dunia pada bulan Ramadhan), dalam 
keadaan berpuasa di rumahnya di Makkah. Kematiannya amat mengejutkan. 

Benar.. Ia adalah satu kehilangan yang besar.. Ucapan takziah diucapkan dari seluruh 
dunia Islam. Solat jenazah beliau dilakukan di seluruh pelusuk dunia. 

Beliau telah pergi pada bulan Ramadhan dan pada hari Jumaat. 

Solat jenazah pertama di rumah beliau diimamkan oleh adiknya As-Sayyid ‘Abbas, 
dan seterusnya di Masjidil Haram dengan Imam Subayl. . . Ratusan ribu manusia membanjiri 
upacara pengebumiannya. Semua orang menangis dan sangat bersedih. . . Allahu Akbar. . . 

Betapa hebatnya beliau... betapa besarnya kehilangan ini... Betapa ramainya yang 
menyembahyangkannya. . . Beliau yang amat dicintai oleh masyarakat. . . seorang ulama’ yang 
berkaliber dan berpengetahuan serta berhikmah. . . 

Terdapat sekurang-kurangnya 500 orang tentera diperintah oleh kerajaan ‘Arab Saudi 
di perkuburan Ma’ala untuk mengawal ribuan orang yang menangisinya. Kerabat diraja juga 
turut hadir. Para manusia menempikkan Kalimah dengan kuat sepanjang pengebumian beliau, 
memenuhi Makkah dari Masjidil Haram sehingga ke tanah perkuburan. 

Beliau disemadikan di sebelah bapanya, berhampiran maqam nendanya Sayyidah 
Khadijah <#, Sebelum beliau meninggal dunia, beliau ada menghubungi seorang 
pelajar lamanya di Indonesia melalui telefon dan bertanyanya adakah dia akan datang ke 
Makkah pada bulan Ramadhan. Apabila dia menjawab tidak, Sayyid Muhammad bertanya 
pula, “tidakkah engkau mahu menghadiri pengebumianku?” 


Tepat sekali, beliau pergi pada bulan Ramadhan di pagi Juma’at... apakah lagi bukti 
yang diperlukan menunjukkan penerimaan Allah?! Makkah menangisi pemergiannya... 
Seluruh dunia Islam menangisi kehilangannya. Semoga Allah menganugerahkan beliau 
tempat yang tertinggi di Jannah, bersama-sama kekasihnya dan datuknya Rasulullah Hg. 
Amiin. 



Sumber dari Blog Dunia Alawiyyin: 

http://alhaddads77.multiply.com/journal/item/22/Sayyid_Muhammad_bin_AlawLbi 
n_Abbas_AI-Maliki_AI-Hassani (Dan sedikit gubahan) 

